อัมรินทร์ เหลืองบริบูรณ์

อัมรินทร์ เหลืองบริบูรณ์  หรือรู้จักกันในนาม โจ้ วงพอส (14 ตุลาคม พ.ศ. 2514 - 20 กุมภาพันธ์ พ.ศ. 2545) เป็นอดีตนักร้องนำของวงพอส โดยมีเอกลักษณ์เด่นคือหัวฟูและน้ำเสียงที่เป็นเอกลักษณ์ของเขา  อีกทั้งเคยได้รางวัลประเภทขับร้องเดี่ยว จากเวที โค้กมิวสิคอวอร์ด ประจำปี 2536  ต่อมาเสียชีวิตลงเมื่อวันที่ 20 กุมภาพันธ์ 2545 ในวัย 30 ปี บนลิฟท์ที่พักซอยสุขุมวิท 50   โดยสาเหตุยังคลุมเครือว่าฆาตกรรมหรือฆ่าตัวตาย goodbye jo pause โดยครอบครัวไม่เชื่อว่าเป็นการฆ่าตัวตาย อาจมาจากการป่วยสะสม โจ้ เคยมีทรรศนะว่า “แม้ปัญหาจะหนักก็ไม่คิดจะจัดการตัวเองด้วยการฆ่าตัวตาย”

 ประวัติ 
อัมรินทร์ เหลืองบริบูรณ์ เป็นชาวอำเภอหนองฉาง อุทัยธานีเกิดเมื่อวันที่ 14 ตุลาคม พ.ศ. 2514 เป็นบุตรคนที่สองจากจำนวนทั้งหมดสี่คน มีพ่อชื่อนายสกล และแม่ชื่อนางพิมพ์ เหลืองบริบูรณ์ อัมรินทร์มีพี่สาว 1 คน น้องชาย 1 คน และน้องสาว 1 คน โดยที่บ้านมักนิยมเรียกว่า "เหี่ยว"  และโจ้ เป็นสมาชิกแฟนบอลของลิเวอร์พูลอีกด้วย อัมรินทร์จบการศึกษาชั้นมัธยมศึกษาจากโรงเรียนอุทัยวิทยาคม จังหวัดอุทัยธานี อัมรินทร์เข้าศึกษาต่อระดับอุดมศึกษาที่คณะวิศวกรรมศาสตร์ สถาบันเทคโนโลยีพระจอมเกล้าพระนครเหนือ โดยย้ายมาจาก คณะสัตวแพทยศาสตร์ มหาวิทยาลัยเกษตรศาสตร์ 
 การเข้าสู่วงการเพลง 
อัมรินทร์เข้าร่วมเวทีประกวดดนตรีเยาวชนชิงถ้วยพระราชทาน โค้กมิวสิคอวอร์ด อยู่หลายครั้ง ในปี 2534 และ 2535 ซึ่งตกรอบสองหน ก่อนชนะการประกวด ใน ครั้งที่ 4 เมื่อปี 2536 โดยในการประกวดครั้งนั้นอัมรินทร์ใช้เพลงประกวดได้แก่ เพลง "อย่าหยุดยั้ง" ของวง ดิ โอฬาร โปรเจ็คต์ และเพลง  "Carrie"  ของวงยุโรป จนคว้ารางวัลชนะเลิศและชิงถ้วยพระราชทาน ประเภทขับร้องเดี่ยว หลังจบการศึกษาวิศวกรรมศาสตรบัณฑิต สาขาวิศวกรรมไฟฟ้า จากมหาวิทยาลัยเทคโนโลยีพระจอมเกล้าพระนครเหนือ (ขณะนั้นยังเป็นสถาบันเทคโนโลยีพระจอมเกล้าพระนครเหนือ) เมื่อ พ.ศ. 2538 อัมรินทร์ถูกรับเลือกเข้าร่วมโครงการ ‘College Artists’ ของนิตยสารบันเทิงคดี และพบกับ นอ-นรเทพ มาแสง, เอ-พลกฤษณ์ วิริยานุภาพ ทั้งคู่เป็นนักศึกษาดุริยางคศาสตร์ จากมหาวิทยาลัยศรีนครินทรวิโรฒ ก่อนภายหลังจะมารู้จัก บอส-นิรุจ เดชบุญ รุ่นน้องชั้นปี 1 จากมหาวิทยาลัยศรีนครินทรวิโรฒ จนมีโอกาสได้เป็นวงแสดงสดในงาน งานของคลื่น “ไพเรท เรดิโอ” ที่ฮาร์ตร็อค คาเฟ่ สยามสแควร์ จนได้มีโอกาสเล่นคอนเสิร์ต bakery on the rock ที่มาบุญครองเล่นเป็นวงเปิดให้แก่อรอรีย์ วงซีเปีย และได้ออกคอนเสิร์ต Alternative party on tour  ในปี 2539 ร่วมกับ ซิลลี่ ฟูลส์ ออดี้ วง wizard หลังจากคอนเสิร์ตชุดดังกล่าว วงพอสก็ได้ออกเทปกับเบเกอรี่มิวสิค

 สู่สมาชิกวงพอส 
อัมรินทร์ได้เข้ามาเป็นนักร้องวงพอส โดยมีผลงานออกมาทั้งสิ้น 4 อัลบั้มตลอดระยะเวลาช่วง 5 ปี อันประกอบไปด้วย Push (Me) Again - 2539, Evo & Nova-2541, Mild-2542 และ Rewind-2543 โจ้ได้มีโอกาสทำงานเดี่ยวของตัวเองร่วมกับ ธีร์ ไชยเดช ในชื่อชุด Simply Me ก่อนจะปรากฏตัวอีกครั้งในคอนเสิร์ตใหญ่ ’เบเกอรี่เดอะคอนเสิร์ต’ เมื่อวันที่ 17 กุมภาพันธ์ 2544 และร่วมงาน แฟตเฟสติวัล ครั้งที่ 1 ซี่งจัดเมื่อวันที่ 1-2 กันยายน 2544 

 อุปสมบท  
เมื่อ พ.ศ. 2544 อัมรินทร์ได้อุปสมบทเพื่อทดแทนแก่พ่อแม่ ที่วัดมณีสถิตกปิฏฐาราม หรือวัดทุ่งแก้ว จ.อุทัยธานี โดยได้รับฉายาว่า ปิยสีโล. หลังอุปสมบทได้ไม่นาน  อัมรินทร์ได้ร่วมงานพิธีแต่งงานของพี่สาวตน ในวันที่ 23 ธันวาคม 2544 ในช่วงวันขึ้นปีใหม่ 2545 อัมรินทร์ได้ร้องเพลง “If” แต่งให้กับแฟนคลับในเว็ปบอร์ด pausefanclub.com เมื่อวันที่ 4 มกราคม 2545

 การเสียชีวิต 
กระทั่งวงพอสได้ออกมาปรากฏตัวกันอีกครั้งพร้อม ๆ กับการวางแผนถึงงานเพลงชุดใหม่ วันที่ 14 กุมภาพันธ์ พ.ศ. 2545 อัมรินทร์ร่วมงานกับสบู่ลักซ์  ต่อมาปีเดียวกันนั้น 16 กุมภาพันธ์ วงพอสได้ขึ้นแสดงคอนเสิร์ต “in the mood of love” ที่มหาวิทยาลัยธรรมศาสตร์ นับเป็นงานสุดท้ายที่วงร่วมแสดงกับอัมรินทร์ สืบเรื่องมายาโจ้วงพอส 
หลังจากนั้นในวันที่ 20 กุมภาพันธ์ พ.ศ. 2545 เมื่อเวลา 04.00 น. อัมรินทร์ เหลืองบริบูรณ์ วัย 31 ปี เสียชีวิตภายในลิฟต์ที่ ซี-วันแมนชั่น ซอยสุขุมวิท 50 ในช่วงเวลากลางดึก มีถุงโจ๊กภายในที่เกิดเหตุ ผลการชันสูตร ตรวจพบว่าเป็นการฆ่าตัวตาย ในที่เกิดเหตุพบปืนพกกล็อกขนาด 9 มม. พบบาดแผลกระสุนปืนบริเวณขมับด้านขวา พบปลอกกระสุนขนาดเดียวกันตกอยู่ในลิฟต์อีก 1 ปลอก โดยเบื้องต้นพบว่ามีการทานยากล่อมประสาท

พิธีฌาปนกิจศพของโจ้จัดขึ้นในวันที่ 24 กุมภาพันธ์ 2545 ที่วัดมณีสถิตปิฏฐารามหนังสือ 375 F เล่ม 9 แต่ฝ่ายพ่อแม่เชื่อว่าเป็นการฆาตกรรม เพราะก่อนเสียชีวิต ผู้ตายยังบอกว่าหากมีปัญหาก็ตามแต่จะไม่หนีปัญหาด้วยการฆ่าตัวตาย ในขณะเดียวกันผู้ตายในเวลานั้นคบหาดูใจกับแฟนสาวไฮโซ วารีทิพย์ ศาตะมาน ซึ่งมีปัญหาไม่ลงร่องลงรอยกับครอบครัว ประกอบกับเพื่อนของผู้ตายมักให้ผู้ตายเป็นนายหน้ากู้เงินธนาคารอยู่บ่อยครั้งจนผู้ตายต้องทวงบ่อยครั้ง ผู้ตายจึงต้องซื้อปืนไว้ป้องกันตัว

 หลังจากเสียชีวิต  
เมื่อวันที่ 3 เมษายน พ.ศ. 2546 กมล สุโกศล แคลปป์ ประธานบริษัท เบเกอรี่มิวสิค พร้อมด้วยสมาชิกวงพอส และ ธีร์ ไชยเดช เป็นผู้ริเริ่มจัดอัลบั้ม อัมรินทร์ เหลืองบริบูรณ์ 2514-2545 และนำรายได้จากการจำหน่ายอัลบั้มจำนวน 500,000 บาท มอบให้กับครอบครัว เหลืองบริบูรณ์ ณ ห้องประชุมใหญ่ บริษัท บี เอ็ม จี อาคารวานิสสา ชั้น 18 (ภายหลังมีการแจกจ่ายมิวสิคเพลง " รักเธอทั้งหมดของหัวใจ" โดยนำรูป โจ้ วงพอสมาเป็นปกชุด ซึ่งผู้สนใจสามารถมารับได้ที่เบเกอรี่มิวสิค)

ในปี พ.ศ. 2556 อัตชีวิตของโจ้ วงพอสยังถูกนำเสนอผ่านหนังแนวสืบสวนสอบสวน “IS AM ARE : A reason to live for” เหตุผล(ต่อ)ลมหายใจ เรื่อง “เฟย์” ภายใต้การกำกับของ คลี - พัสวีพิชญ์ ศรณ์อัครภาครี ดี๊ด๊า พร้อมแต่งงาน แฟนหนุ่ม ส.ค. ปีหน้า เผยซุ่มทำหนังเกี่ยวกับโจ้วงพอส โดยฉายแค่โรงภาพยนตร์เครือเอเพ็กซ์ คือโรงภาพยนตร์ลิโด

วันที่ 20 กุมภาพันธ์ พ.ศ. 2559 ซึ่งเป็นวันครบรอบ 14 ปีการเสียชีวิตของโจ้ วงพอสโดยปล่อยเพลง รักอยู่รอบกาย ลงบนแชแนลของวง  ซึ่งเพลงดังกล่าวได้ทำการบันทึกไว้เมื่อประมาณปี พ.ศ. 2545 ก่อนที่โจ้จะเสียชีวิต โดยโจ้ได้ขับร้องไว้เพียงแค่ท่อนเดียว ความยาวประมาณครึ่งนาที แต่สมาชิกในวงที่เหลือ 3 คน รวมถึงฟองเบียร์ - ปฏิเวธ อุทัยเฉลิม นักแต่งเพลง ได้นำมาเรียบเรียงเป็นเพลง "รักอยู่รอบกาย" และแต่งเนื้อร้องเพิ่มเพื่อให้เพลงมีความสมบูรณ์

 ผลงาน 
 ผลงานวงดนตรี 
 ข้อมูล ชื่อเพลง Pause (Me) Again
 Format: เทป, ซีดี
 Released: พ.ศ. 2539
 Label: เบเกอรี่ มิวสิค มีเพียงเรา Together
 ที่ว่าง Empty Space  
 หมา Crazy Dog  (นิทานหมาหางกุด) 
 เมืองเทวดา The angel's city
 ยื้อ Change
 มหัศจรรย์ Miracles
 แม่ Dear Mother
 ไม่มีแล้ว No More
 แผ่นดินผืนฟ้า Heaven & Earth
 มองอย่างเดียว illusion
 เมื่อไหร่ When
 ธาราทัต - ธีระวัฒน์ The goodbye song
 ข้อมูล ชื่อเพลงEvo&Nova 
 Format: เทป, ซีดี
 Released: พ.ศ. 2540
 Label: เบเกอรี่ มิวสิค ที่เธอเฝ้ารอ Growing Love
 อีกครั้ง Again
 แล้วเธอ About Her
 คือเหตุผล 'Cos it's Love
 เสน่ห์ Gravity
 รักเธอทั้งหมดของหัวใจ For My Brother
 รักคือคำตอบ Universe
 ใจเย็นไว้ Be Cool
 ออกไป Out
 อย่ากลัวเสียก่อน Be Strong
 รีบ Time
 โลกที่เป็นหนึ่ง One
 ข้อมูล ชื่อเพลงMild 
 Format: เทป, ซีดี
 Released: พ.ศ. 2542
 Label: เบเกอรี่ มิวสิค สัมพันธ์
 ข้อความ
 ดาว
 ฝันกลางวัน
 บางสิ่ง
 เหงา
 ความลับ
 เปล่าๆ
 อย่าตัดสินใจ
 จะรักเธอคนเดียว
 กอดหมอน
 ข้อมูล ชื่อเพลงรักอยู่รอบกาย 
 Format:  single
 Released: 20 กุมภาพันธ์ พ.ศ. 2559
 Label: ME RECORDS รักอยู่รอบกาย

 ผลงานในเครือเบเกอรี่มิวสิค 

 Bakery on Vacation (พ.ศ. 2540)
อยากกลับไปอีกครั้ง (Time Trip) - อัมรินทร์ เหลืองบริบูรณ์ & สมเกียรติ อริยะชัยพาณิชย์

 Bakery's Devotion (6 ตุลาคม พ.ศ. 2543)
พ่อ (Dad) - อัมรินทร์ เหลืองบริบูรณ์

 The Balance of B sides Dance edition Vol.2 (26 กันยายน พ.ศ. 2544)
อยากกลับไปอีกครั้ง (Time Trip) - อัมรินทร์ เหลืองบริบูรณ์ & สมเกียรติ อริยะชัยพาณิชย์

 The Balance of B sides Vol.4 Soundtracks (พ.ศ. 2546)
วันใหม่ - อัมรินทร์ เหลืองบริบูรณ์

 The Voice We Love (ธันวาคม พ.ศ. 2555)
เติมใจให้กัน - อัมรินทร์ เหลืองบริบูรณ์

 ผลงานในเครือแกรมมี่ 

 X-Change Special Love Song (4 เมษายน พ.ศ. 2543)
รักเธอมากกว่า - อัมรินทร์ เหลืองบริบูรณ์

 X-Change 4 (14 กันยายน พ.ศ. 2543)
คนไม่มีวาสนา - อัมรินทร์ เหลืองบริบูรณ์

 Rewind the Love Songs (กรกฎาคม พ.ศ. 2549)
คนไม่มีวาสนา - อัมรินทร์ เหลืองบริบูรณ์

 15 ปี Green Wave 2 (22 มิถุนายน พ.ศ. 2549)
รักเธอทั้งหมดของหัวใจ - อัมรินทร์ เหลืองบริบูรณ์

 ศิลปินรับเชิญ 
 Pass The Love Forward ในอัลบั้ม 10 Years Bakery Featuring All 1994 – 2004, Songs From Different Scenes 3 ของ บอย โกสิยพงษ์ (พ.ศ. 2547)

 ผลงานเดี่ยว 
 ปกอัลบั้ม ข้อมูล ชื่อเพลง240pxSimply Me 
 Format: เทป, ซีดี, แผ่นเสียง
 Released: 15 มิถุนายน พ.ศ. 2543
 Label: เบเกอรี่ มิวสิคเดือนเพ็ญ
อย่าหยุดยั้ง
เติมใจให้กัน
ใจบางบาง
ข้างขึ้นเดือนหงาย
อดีต                                                                                                                                                                  
รักเองช้ำเอง
ลาสาวแม่กลอง
เหมันต์
พี่รักเจ้า

 คอนเสิร์ตพิเศษ 
 ชื่อคอนเสิร์ต วันที่ สถานที่ แขกรับเชิญ/ร่วมกับ AIS MUSIC LIFE 28 กรกฏาคม พ.ศ. 2544 Shock Club   Fat Festival 1 1 - 2 กันยายน พ.ศ. 2544 โกดังเก็บใบยาสูบ โรงงานยาสูบเก่า   Boyd Kosiyabong (บอย โกสิยพงษ์) : Million ways to love 5 - 6 กรกฎาคม พ.ศ. 2546 อิมแพ็ค อารีน่า เมืองทองธานี   xCOOLsive moment Miracle of voice the memories of Joe Pause  15 ธันวาคม พ.ศ.  2550 รอยัล พารากอน ฮอลล์คอนเสริ์ตระลึก 5 ปีการจากไปของโจ้ วงพอส วิยะดา โกมารกุล ณ นครธนชัย อุชชิน (ป็อด โมเดิร์นด็อก)รัดเกล้า อามระดิษนภ พรชำนิกฤษดา สุโกศล แคลปป์ (น้อย วงพรู)ปิยะ ศาสตรวาหา(โป้ โยคีเพลย์บอย)ตรัย ภูมิรัตน (บอย ตรัย)ปฐมพงศ์ สมบัติพิบูลย์ (โป้ง หิน เหล็ก ไฟ)ชรัส เฟื่องอารมย์ Pause Push (Me) Again Concert 11 สิงหาคม พ.ศ. 2555 หอประชุมใหญ่ ศูนย์วัฒนธรรมแห่งประเทศไทย  ธนชัย อุชชิน (ป็อด โมเดิร์นด็อก)ตรัย ภูมิรัตน (บอย ตรัย)จักรธร ขจรไชยกูล (โตน โซฟา (วงดนตรี))มาเรียม B5นัท เครสเซนโด้มิวสิค รัชพล แย้มแสง (มิวสิค เอเอฟ 4) Pause Live At Parking Toys  20 กุมภาพันธ์ พ.ศ. 2558 ปาร์คกิ้งทอยบริเวณถนนเกษตร-นวมินทร์Pause Live at Parking Toys ตรัย ภูมิรัตน (บอย ตรัย)สุวีระ บุญรอด (คิว วง ฟลัวร์)ศิรศักดิ์ อิทธิพลพาณิชย์ (ปิงปอง ศิรศักดิ์) พัดชา เอนกอายุวัฒน์ (พัดชา AF)เขมวัฒน์ เริงธรรม (เก้ง เครสเชนโด้)  Pause Push Play Again in June 2016  18 มิถุนายน พ.ศ. 2559  อิมแพค อารีน่า เมืองทองธานีคอนเสิร์ตระลึกโจ้วงพอส ซีซั่น 2 2016   Pause Push Play Again in July 2016  9 กรกฎาคม พ.ศ. 2559  อิมแพค อารีน่า เมืองทองธานี   22 ปี เบเกอรี่ มิวสิค ตอน เบเกอรี่ เลิฟอีส และบีอีซี-เทโร มิวสิค รำลึก 14 ปี โจ้ วงพอส  27 สิงหาคม พ.ศ. 2559  อิมแพค อารีน่า เมืองทองธานีคอนเสิร์ต 22 ปีเบเกอรี่มิวสิค ของ บอย โกสิยพงษ์   BOYdKO50th #2 Simplified The Concert 4 - 5 สิงหาคม พ.ศ. 2561 อิมแพค เอ็กซิบิชั่น ฮอลล์ 1, เมืองทองธานี  

 รางวัล 
 Coke Music Awards 1993 ประเภทขับร้องเดี่ยว

 อ้างอิง 

 แหล่งข้อมูลอื่น
 เว็บไซต์ที่อุทิศให้โจ้
 Pause Fan Club  กลุ่มแฟนเพลงของพอส
 คอนเสิร์ตระลึกโจ้  “Xcoolsive moment Miracle of voice the memories of Joe Pause”  
FanClub Pause  ใน Facebook

หมวดหมู่:นักร้องชายชาวไทย
หมวดหมู่:ศิลปินสังกัดเบเกอรี่มิวสิค
หมวดหมู่:นักร้องจากจังหวัดอุทัยธานี
หมวดหมู่:พุทธศาสนิกชนชาวไทย
หมวดหมู่:บุคคลจากอำเภอหนองฉาง
หมวดหมู่:บุคคลจากโรงเรียนอุทัยวิทยาคม
หมวดหมู่:บุคคลจากคณะวิศวกรรมศาสตร์ มหาวิทยาลัยเทคโนโลยีพระจอมเกล้าพระนครเหนือ
หมวดหมู่:ผู้ฆ่าตัวตายด้วยอาวุธปืนในประเทศไทย
หมวดหมู่:นักดนตรีที่ฆ่าตัวตาย
หมวดหมู่:คดีที่ยังมิได้รับการคลี่คลาย